รัฐบาลไทย-ข่าวทำเนียบรัฐบาล-“นายวิวัฒน์” รมช.กษ. ร่วมขับเคลื่อน “ยุทธศาสตร์การบูรณาการจัดการป่าต้นน้ำเสื่อมสภาพบนพื้นที่สูงชัน ภายใต้วิสัยทัศน์ “เพิ่มพื้นที่สีเขียวบนพื้นที่ป่าต้นน้ำเสื่อมสภาพที่สูงชันอย่างยั
วันพุธที่ 24 มกราคม 2561
“นายวิวัฒน์” รมช.กษ. ร่วมขับเคลื่อน “ยุทธศาสตร์การบูรณาการจัดการป่าต้นน้ําเสื่อมสภาพบนพื้นที่สูงชัน ภายใต้วิสัยทัศน์ “เพิ่มพื้นที่สีเขียวบนพื้นที่ป่าต้นน้ําเสื่อมสภาพที่สูงชันอย่างยั
“นายวิวัฒน์” รมช.กษ. ร่วมขับเคลื่อน “ยุทธศาสตร์การบูรณาการจัดการป่าต้นน้ําเสื่อมสภาพบนพื้นที่สูงชัน (เขาหัวโล้น) ภายใต้วิสัยทัศน์ “เพิ่มพื้นที่สีเขียวบนพื้นที่ป่าต้นน้ําเสื่อมสภาพที่สูงชันอย่างยั่งยืน” ณ ดอยเสมอดาว อุทยานแห่งชาติศรีน่าน อ.นาน้อย จ.น่า
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมโครงการพัฒนาและเสริมสร้างศักยภาพคนเพื่อฟื้นฟูสภาพป่าต้นน้ําในพื้นที่บุกรุกทําการเกษตรเพื่อออกแบบและพัฒนาพื้นที่ตามแนวพระราชดําริคนอยู่กับป่า และหลักการพัฒนาภูมิสังคมอย่างยั่งยืน จังหวัดน่าน ณ ดอยเสมอดาว อุทยานแห่งชาติศรีน่าน จังหวัดน่าน ว่า ในรอบ 10 ปีที่ผ่านมา พื้นที่ป่าต้นน้ํา 13 จังหวัดภาคเหนือซึ่งเป็นต้นกําเนิดแม่น้ําหลัก 4 สาย ปิง วัง ยม น่าน ที่เป็นต้นน้ําของแม่น้าเจ้าพระยา ถูกบุกรุกทําลายเป็นพื้นที่ประมาณ 8.6 ล้านไร่ โดยมีราษฎรอาศัยอยู่ในพื้นที่บุกรุกกว่า 800,000 ราย ผลกระทบจากการบุกรุกทําลายพื้นที่ต้นน้ําก่อให้เกิดปัญหาน้ําป่าไหลหลาก ดินโคลน ตลอดจนการใช้สารเคมีจํานวนมากเพื่อปลูกพืชเชิงเดี่ยว ทําให้เกิดปัญหาการไหลเปื้อนของสารเคมีจากยาฆ่าหญ้า ยาฆ่าแมลงสู่พื้นที่ราบ ซึ่งคณะรัฐมนตรีได้รับทราบปัญหาดังกล่าว และมีแนวทางการจัดการป่าเสื่อมสภาพบนพื้นที่สูงชัน (เขาหัวโล้น) โดยใช้ 3 แนวทาง คือ 1) การควบคุมดูแลพื้นที่ 2) การดูแลคน และ 3) การพัฒนาด้านการเกษตร ภายใต้ “ยุทธศาสตร์การบูรณาการจัดการป่าต้นน้ําเสื่อมสภาพบนพื้นที่สูงชัน (เขาหัวโล้น) ภายใต้วิสัยทัศน์ “เพิ่มพื้นที่สีเขียวบนพื้นที่ป่าต้นน้าเสื่อมสภาพที่สูงชันอย่างยั่งยืน” มีเป้าหมายคือ 1) ฟื้นฟูสภาพป่าต้นน้าเสื่อมสภาพบนพื้นที่สูงชันไม่น้อยกว่า 8.6 ล้านไร่ ภายในระยะเวลา 20 ปี 2) พัฒนาคุณภาพชีวิตของประชาชนและชุมชนในพื้นที่สูงให้สามารถอยู่ได้อย่างพอเพียงและยั่งยืนตามแนวพระราชดําริ 3) สร้างจิตสํานึกและการมีส่วนร่วมของประชาชนและชุมชนในการอนุรักษ์ทรัพยากรธรรมชาติและสิ่งแวดล้อม และ 4) ลดมูลค่าความเสียหายต่อชีวิตและทรัพย์สินของประชาชน โดยบูรณาการร่วมกันทั้งกระทรวงเกษตรและสหกรณ์ กระทรวงมหาดไทย กระทรวงทรัพยากรธรรมชาติและสิ่งแวดล้อม และกระทรวงศึกษาธิการ เน้นส่งเสริมให้เกิดการมีส่วนร่วมทุกภาคส่วน
นอกจากนี้ ยังกล่าวถึงแผนดําเนินการด้วยว่า ภาคีเครือข่ายและชาวบ้านในชุมชนเป็นกลไกลสําคัญในการกอบกู้วิกฤติดังกล่าว กระทรวงเกษตรและสหกรณ์ได้ร่วมกับกระทรวงมหาดไทย กระทรวงทรัพยากรธรรมชาติและสิ่งแวดล้อม ในการเพิ่มพื้นที่สีเขียวบนพื้นที่ป่าต้นน้ําเสื่อมสภาพในพื้นที่เขาหัวโล้น ซึ่งได้มีการจัดกิจกรรม “เอามื้อ...จอบแรก รักเธอเสมอดาว” ที่ดอยเสมอดาว อุทยานแห่งชาติศรีน่านขึ้น ถือเป็นครั้งแรกที่ได้มีการรวมตัวของทุกภาคส่วน ทุกคนอาสามาร่วมลงแรงจับจอบสร้างระบบน้ําในพื้นที่เขาหัวโล้นตามหลักการออกแบบพื้นที่เพื่อการจัดการน้ํา ซึ่งระบบดังกล่าวเกษตรกรหลายพื้นที่ได้นําไปทําแล้วพบว่าประสบผลสําเร็จ สามารถเพิ่มผลผลิตได้อย่างน้อย 3 เท่า สามารถปลูกพืชผักสร้างความพอมี พอกินในครัวเรือน และประสานภาคเอกชน ยกระดับมาตรฐาน พัฒนาเป็นสินค้าชุมชนจําหน่ายผ่านโมเดิร์นเทรด สามารถลดพื้นที่ปลูกพืชเชิงเดี่ยว คืนผืนป่ากลับมาได้เนื่องจากใช้พื้นที่น้อยลง เป็นการปลูกป่าโดยไม่ต้องปลูกตามศาสตร์พระราชา ป่าสมบูรณ์ขึ้นเพราะมีการกักเก็บน้ําจากการขุดร่องน้ําตามความลาดชัน และเก็บน้ําให้ซึมซับลงดินให้มากที่สุด วิธีการดังกล่าวจําเป็นต้องเร่งทํารูปธรรมความสําเร็จเพื่อเป็นแบบอย่าง ปัจจุบันเครือข่ายเกษตรกรจังหวัดน่านยกมืออาสาเข้าร่วมโครงการกว่า 108 แปลงใน 15 อําเภอ โดยมีจังหวัดน่านหนุนเสริม ภาคประชาสังคมและสื่อมวลชนเข้าร่วมตามพระราชดํารัสพระเจ้าอยู่หัวปรมินทรมหาภูมิพลอดุลยเดชว่า “สามัคคีเป็นพลังค้ําจุนแผ่นดินไทย”
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai